Ja ne vim koja čes toliku moć ima
Ja ne vim koja čes toliku moć ima
   da rajski vas ures sad vidim očima;
   ter ako gospoja za ljepos ka slavi
   i slavu dostoja, ovdi se sad pravi.
Nika je stavila pozor svoj u slavu,
   kojim je ranila svu mlados gizdavu;
   a niku drugu vim ka zmijam pozna drum
   ter vaze pamet svim toliki nje razum.
Nika se ozira jakino sunačce
   ter mnozim podira s korinom srdačce;
   a nika život moj zanosi u lice,
   ka je cvit od gospoj jak od ptic fenice.
Ovu ću daleče toliko sliditi,
   dokle mi doteče na sviti živiti;
   ovu ću ja tirat sa svu moć i kripos,
   dokole nazirat uzmogu nje lipos.

Hrvatsko 16. stoljeće